Intezivna debata o ulozi vlade SAD
Spor se svodi na pitanje da li vlada treba da obezbeđuje sredstva za plaćanje postojećih socijalnih programa ili ih treba privatizovati
Mnogi eksperti kažu da ovako intenzivna debata o ulozi federalne vlade u američkom društvu nije vođena još od vremena republikanskog predsednika Ronalda Regana, a možda ni od vremena predsednika Franklina Ruzvelta. Ruzvelt je izveo zemlju iz Velike depresije 1930-tih uvođenjem, pored ostalog, socijalnog osiguranja koji je zaštitilo osiromašenu srednju klasu od bankrotstva. Regan je izveo zemlju iz teške recesije početkom 1980-tih ukidanjem državne regulative u mnogim sektorima, čime je u velikoj meri podstakao privatni sektor. Pobornici dve oprečne vizije američkog društva ponovo su na sceni u jeku krupnih ekonomskih nedaća. Danijel Mičels je saradnik libertarijanskog instituta Kejto. Ovaj ugledni ekonomista, inače kolumnista i česti gost konzervativnih medija, smatra da je rastući nacionalni dug posledica preskupih i preglomaznih vladinih programa. Obamina reforma zdrastvenog sistema, usvojena prošle godine, najnoviji je primer nerazumnog trošenja poreskih sredstava, tvrdi Mičel: Međutim, Kristijan Veler, visoki saradnik prodemokratskog Centra za američki progres se ne slaže sa tim. Pored debate o porezima, demokrate i republikanci se spore o tome kako rešiti problem finansiranja socijalnog osiguranja i zdrastvene zaštite penzionera, poznate po imenu „Mediker.“ Kada generacija posleratnih bejbi-bumera počne da se penzioniše, rashodi za ta dva programa će naglo porasti, kaže Mičel. „ Ali Kristijan Veler tvrdi da se već sada pokazuju znaci značajnog oporavka. Veler smatra da će nastavljeni oporavak ekonomije pomoći da demokrate i republikanci dodju do kompromisnih rešenja u mnogo mirnijim uslovima nego što su današnji.